
Szombathely Megyei Jogú Város 


Alpolgármestere

ELŐTERJESZTÉS

Szombathely Megyei Jogú Város Közgyűlésének 
Kulturális, Oktatási és Civil Bizottsága 2026. október 27-i ülésére

Javaslat a Kulturális és Civil Alap felhasználásával kapcsolatos döntések meghozatalára
A Kulturális, Oktatási és Civil Bizottság (a továbbiakban: Bizottság) 2026. júniusában pályázatot írt ki civil szervezetek 2027. évi működésének támogatására, valamint szombathelyi rendezvények Kulturális és Civil Alapból történő támogatására. A pályázatok benyújtására 2026. szeptember 1-szeptember 30. között volt lehetőség. Pályázatonként maximum 300 ezer forint összegre lehetett pályázni. Működésre szervezetenként egy, a rendezvény pályázatra szervezetenként több pályázat is benyújtható volt. A pályázatnak tartalmaznia kellett működés esetén a szervezet 2027. évi részletes költségvetését, rendezvény pályázat esetén a rendezvény részletes költségvetését. Rendezvény pályázatot 2026. november 1. napjától 2027. október 31. napjáig megvalósuló rendezvényekre lehetett benyújtani.
Fenti határidőig a civil szervezetek 2027. évi működésének támogatása célú pályázatra 47 db, a szombathelyi rendezvények Kulturális és Civil Alapból történő támogatása pályázatra 63 db pályázat érkezett be.
A beérkezett pályázatok a Polgármesteri Hivatal Egészségügyi és Közszolgálati Osztály Egészségügyi, Kulturális és Köznevelési Irodáján (315. sz. iroda) megtekinthetők. Tájékoztatom a Bizottság tagjait, hogy a pályázatok alapadatait tartalmazó összefoglaló táblázat elektronikus úton, később kerül kiküldésre.

Az Önkormányzat 2026. évi költségvetéséről szóló 3/2026.(II.27.) önkormányzati rendelet 9. mellékletében található „Kulturális és Civil Alap” elnevezésű tételsoron 12.814.000,- forint szabad előirányzat áll a Bizottság rendelkezésére.
Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2026. október „     ”
/: Horváth Soma :/
HATÁROZATI JAVASLAT

…../2026. (X.27.) KOCB számú határozat

1. A Kulturális, Oktatási és Civil Bizottság a civil szervezetek 2027. évi működésének támogatása célú pályázatra beérkezett 47 darab pályázat közül - az Önkormányzat 2026. évi költségvetéséről szóló 3/2026.(II.27.) önkormányzati rendelet 9. mellékletében található „Kulturális és Civil Alap” elnevezésű tételsora terhére - az alábbiakat támogatja: 
	Iktatószám
	Szervezet neve


	Támogatott cél megnevezése
	Javasolt összeg (Ft)

	
	
	
	

	
	
	
	

	
	
	
	

	
	
	
	

	
	
	
	

	
	
	
	


2. A Bizottság a szombathelyi rendezvények Kulturális és Civil Alapból történő támogatása célú pályázatra beérkezett 63 darab pályázat közül - az Önkormányzat 2026. évi költségvetéséről szóló 3/2026.(II.27.) önkormányzati rendelet 9. mellékletében található „Kulturális és Civil Alap” elnevezésű tételsora terhére - az alábbiakat támogatja: 
	Iktatószám
	Szervezet neve


	Támogatott rendezvény megnevezése
	Javasolt összeg (Ft)

	
	
	
	

	
	
	
	

	
	
	
	

	
	
	
	

	
	
	
	

	
	
	
	


3. A Bizottság - hivatkozva az önkormányzati forrásátadásról szóló 47/2013. (XII.4.) önkormányzati rendelet 1.§ (5) bekezdésére - javasolja a Közgyűlésnek, hogy a 1-2. pontokban felsorolt alapítványok támogatásához járuljon hozzá. 
4. A Bizottság felhatalmazza a kötelezettségvállalót a támogatási szerződések aláírására.
Felelős: 
Putz Attila, a Bizottság elnöke
Dr. Nemény András polgármester
Horváth Soma alpolgármester
(a végrehajtás előkészítéséért:
Vinczéné Dr. Menyhárt Mária, az Egészségügyi és Közszolgálati Osztály vezetője,
Stéger Gábor, a Közgazdasági és Adó Osztály vezetője)
Határidő: 
azonnal (1-2. pontok vonatkozásában)

2026. október 29. (3. pont vonatkozásában)
                 
2026. november 30. (4. pont vonatkozásában) 

Telefon: +36 94/520-366
Email: horvath.soma@szombathely.hu
Web: www.szombathely.hu

